Nabukodonozorova pobjeda nad Arfaksadom


Nabukodonozorova pobjeda nad Arfaksadom 
	
		
	1 1 Bijaše to dvanaeste godine vladavine Nabukodonozorove, koji vladaše nad Asirijcima u Ninivi, velikom gradu, u dane Arfaksada, koji vladaše nad Medejcima u Ekbatanu. 
 2 Ovaj posljednji bijaše izgradio uokolo Ekbatana bedeme od klesanog kamena, širine od tri lakta2 i dužine od šest; bijaše visina bedema 70 lakata a njegova širina 50 lakata. 
3 Na vrata bijaše on stavio kule od stotinu lakata i postavio temelje od  širine od 60 lakata. 
 4 Bijaše im načinio vrata, vrata su se dizala do visine od 70 lakata i dužine od 40 lakata, kao izlaz za vojsku njegovih bojovnika i postrojbe njegovih pješaka.
 5 Tih dana, kralj Nabukodonozor zarati s kraljem Arfaksadom u velikoj ravnici, to je ravnica na području  Ragaua1. 
 6 Prema njemu su se stjecali svi oni koji nastanjivaše planinsko područje, svi oni koji stanovahu na Eufratu i Tigrisu i Hidaspi i u ravnicama Ariokovim, kralja Elimena; i brojni narodi su se sakupili za boj sinova Keleudovih2.
 7 Nabukodonozor, kralj Asirijaca, posla glasonoše svim onima koji nastanjivaše Perziju i svim onima koji nastanjivaše na Zapadu, onima koji nastanjivaše Ceciliju i Damask, Liban i Antiliban, svima onima koji stanuju na obali3, 
 8 onima koji čine dio naroda Karmela, Galaada, gornje Galileje i velike ravnice Esdrelon, 
 9 svim onima iz Samarije i njenih gradova s one strane Jordana sve do Jeruzalema, Bataneje, Kelusa, Kadeza, rijeke egipatske, Tafnea, Ramzesa i sve zemlje Gezem, 
 10 sve do preko Tanisa i Memfisa, i svim onima koji nastanjivahu Egipat sve do krajeva Etiopije. 
 11 Svi stanovnici cijele zemlje prezriše riječ Nabukodonozorovu, kralja Asirijaca, i ne sakupiše se s njim za rat, jer ga se ne bojahu, već mu se odupriješe kao jedan čovjek1 i otposlaše njegove glasnike praznih ruku, posramljenog lica. 
 12 Nabukodonozor bi veoma razjaren protiv sve zemlje i prisegnu svojim prijestoljem i svojim kraljevstvom da će se osvetiti svim krajinama Cilicije, Damaska i Sirije, da će  uništiti svojim mačem sve stanovnike Moaba, sinove Amonove, svu Judeju i sve one iz Egipta sve do pokrajina dvaju mora2. 
 13 On se sa svojom vojskom postroji za boj protiv kralja Arfaksada u sedamnaestoj godini, i nadvlada u boju i porazi svu vojsku Arfaksadovu, svu njegovu konjicu i sva njegova kola; 
 14 on postade gazdom njegovih gradova, stiže sve do Ektabana, domože se njegovih kula, opljačka njegove trgove i izmijeni njegov sjaj u ljagu. 
 15 On uze Arfaksada u planinama Ragaua, probode ga svojim sulicama i istrijebi zauvijek. 
 16 On se  vrati s njima3  sve do Ninive, on i njegova pratnja, jedno mnoštvo ljudi ratnika u veoma velikom broju; on ostade ondje, odmarajući se i gozbujući, tijekom 120 dana.

Knjiga o Juditi